ՀԱՅՏԱՐԱՐՈՒԹՅՈՒՆ

‹‹Կրթական ծրագրերի կենտրոն›› ԾԻԳ-ը ‹‹Կրթության բարելավում›› ծրագրի շրջանակներում հանրակրթական առարկայական չափորոշիչների և ծրագրերի վերանայման նպատակով հայտարարում է խորհրդատուի ընտրության մրցույթ: Ընտրված խորհրդատուն կղեկավարի ‹‹Հասարակություն, հասարակական գիտություններ›› աշխատանքային խմբի աշխատանքները` վերանայելու տվյալ ոլորտի առարկայական չափորոշիչները և ծրագրերը: Մասնավորապես, տվյալ խորհրդատվական ծառայությունը ներառում է հետևյալ աշխատանքները.

1. Ուսումնասիրել`

* Կրթության մասին ՀՀ օրենսդրությունը, հանրակրթության պետական չափորոշիչը (ՀՀ կառավարության ապրիլի 8-ի 2010 թվականի N439-Ն որոշում), ՀՀ որակավորումների ազգային շրջանակը (հուլիսի 7-ի 2016 թվականի N 714 – Ն ՀՀ կառավարության որոշում), հանրակրթության (1-12 դասարաններ) առարկայական չափորոշիչները և ծրագրերը, ներառյալ 10-12-րդ դասարաններում հոսքային ուսուցման ծրագրերը,
* Հանրակրթության պետական չափորոշչի, առարկայական չափորոշիչների և ծրագրերի վերանայման կարիքների գնահատման հետազոտության հաշվետվությունը:
* Ազգային կրթակարգի նախագիծը:
* ՀՀ կրթության և գիտության նախարարության կողմից մշակված հայեցակարգային փաստաթղթերը:
* Հանրակրթության որակի վերաբերյալ այլ հաշվետվությունները:

1. Ներգրավել հանրակրթական պետական չափորոշչի վերանայմանը, որը կընդգրկի հետևյալ գործողությունները՝

Առաջադրանք 1 (մայիս 10 - 22)

* Ուսումնասիրել ներկայումս գործող հանրակրթական պետական չափորոշիչը, ազգային կրթակարգը, ներառական կրթության չափորոշիչները, այլ փաստաթղթեր:
* Պարզաբանել հանրակրթության առջև ծառացած հիմնախնդիրները կապված չափորոշիչների և առարկայական ծրագրերի հետ:
* Պատրաստել առարկայացանկի, հենքային ուսումնական պլանի և ուսումնառության վերջնարդյունքների նախնական տարբերակ:

Առաջադրանք 2 (մայիս 22 - 25)

* Մասնակցել հանրակրթության պետական չափորոշիչներին և ծրագրերին նվիրված սեմինարին, որին մասնակցելու են ուսումնական ծրագրերի մասնագետներ, միջազգային փորձագետներ, կրթական քաղաքականություն մշակողներ և այլ մասնագետներ:
* Ակտիվորեն ներգրավել աշխատախմբերում.

- քննարկել և մշակել hանրակրթության պետական չափորոշիչների տարբեր բաղադրիչները` ներառյալ առարկայական ծրագրերի կազմման ձևաչափը և սկզբունքները, միջազգայնորեն ընդունված չափանիշները,

- սերտորեն աշխատել միջազգային փորձագետների հետ,

- ներկայացնել առաջադրանք 1-ի շրջանակներում կատարված աշխատանքը,

- նախապատրաստել հանրակրթության պետական չափորոշչի նախագծի ընդհանուր նկարագիրը:

Առաջադրանք 3 (մայիսի 26 – հուլիսի 30)

* Ներկայացնել հանրակրթության պետական չափորոշչի նախագիծը` ներառելով բոլոր անհրաժեշտ բաղադրիչները:

1. Մասնակցել նշված ոլորտի աշխատանքային խմբի անդամների ընտրության գործընթացին:
2. Կազմակերպել առարկայական չափորոշիչների և ծրագրերի վերանայումը:
3. Կազմակերպել աշխատանքային խմբի հանդիպումները:
4. Հանձնարարել առաջադրանքներ աշխատանքային խմբի անդամներին:
5. Խմբագրել և վերանայել աշխատանքային խմբի կողմից մշակված փաստաթղթերը:
6. Մասնակցել սեմինարների, հանդիպումների` ներկայացնելով և քննարկելով կատարված աշխատանքները և վերանայված փաստաթղթերը:
7. Մասնակցել վերանայված առարկայական չափորոշիչների և ծրագրերի մասնագիտական և հանրային քննարկումներին:
8. Պատասխանատու լինել վերանայված առարկայական չափորոշիչների և ծրագրերի վերջնական տարբերակի համար:
9. Կազմակերպել առարկայական չափորոշիչների և ծրագրերի վերապատրաստման մոդուլների մշակումը:
10. Կազմակերպել փորձնական դպրոցներում ուսուցիչների վերապատրաստումը` փորձարկելու համար վերանայված առարկայական չափորոշիչները և ծրագրերը:
11. Իրականացնել մոնիտորինգի այցեր փորձնական դպրոցներում և ամփոփել արդյունքները:
12. Մասնակցել փորձնական դպրոցների ուսուցիչների հետ կազմակերպված հանդիպումներին:
13. Իրականացնել վերապատրաստողների վերապատրաստում` ներկայացնելու առարկայական չափորոշիչները և ծրագրերը դպրոցներում:
14. Իրականացնել տեղեկատվական սեմինարներ դասագրքեր մշակողների համար:

Նկարագրված աշխատանքները նախատեսվում է իրականացնել 2019թ. մայիսից մինչև 2021թ. առաջին կիսամյակ ընկած ժամանակահատվածում:

Դիմող թեկնածուները պետք է բավարարեն փորձի և որակավորման հետևյալ պայմաններին.

* Թեկնածուի ընդհանուր որակավորումը.
* բարձրագույն կրթություն համապատասխան ոլորտում
* գիտամանկավարժական հետազոտությունների իրականացման փորձ
* Թեկնածուի ընդհանուր փորձը
* առնվազն տաս տարվա մասնագիտական աշխատանքային փորձ
* լավ ղեկավարի և կազմակերպիչի հմտութուններ
* գերազանց հաղորդակցման, ներկայացման և բանակցման հմտություններ
* Թեկնածուի հատուկ փորձը
* կրթական ծրագրերի մշակման/իրականացման փորձ
* կրթության զարգացմանը և ուսումնական ծրագրերի բարեփոխումներին ուղղված միջազգային փորձի և ժամանակակից միտումների լավ իմացություն
* կրթական չափորոշիչների, ծրագրերի և/կամ թեստերի մշակման ուղղությամբ նախկին փորձությունը կդիտվի որպես առավելություն

Թեկնածուների գնահատումը կիրականացվի հետևյալ կերպ.

* ընդհանուր որակավորումը– 30 միավոր
* ընդհանուր փորձը - 30 միավոր
* հատուկ փորձը - 40 միավոր

Դիմող թեկնածուները դիմումին կից պետք է ներկայացնեն հետևյալ փաստաթղթերը.

* ինքնակենսագրական տվյալները (CV), որը պետք է պարունակի դիմողի վերաբերյալ հետևյալ տեղեկությունը` անուն, ազգանուն, ծննդյան թիվ, կրթություն, մասնագիտացում, աշխատանքային փորձ:
* Կրթությունը հիմնավորող փաստաթղթեր:

Համապատասխան փորձ ունեցող մասնագետները կարող են դիմել աշխատանքային օրերին <<Կրթական ծրագրերի կենտրոն>> ԾԻԳ` ք. Երևան, Ս. Վրացյան փող. 73 հասցեով, կամ էլ. փոստով (cfep@arminco.com) մինչև ապրիլի 29, 2019թ., ժամը 17:00-ն, (դիմումի ձևը տեղադրված է cfep.am կայքում):

Լրացուցիչ տեղեկությունների համար խնդրում ենք դիմել վերոնշյալ հասցեով կամ 57-56-90 (44) հեռախոսահամարով: